У паняцця ёсць і іншыя значэнні, гл. Славацкая нацыянальная партыя (1871—1938).
**Славацкая нацыянальная партыя** (славацк.: Slovenská národná strana — SNS) — нацыяналістычная партыя ў Славакіі, якая выступае ў абарону традыцыйных хрысціянскіх каштоўнасцей і нацыянальнай ідэнтычнасці славакаў, зарэгістраваная ў Міністэрстве ўнутраных спраў 7 сакавіка 1990 года.

Гісторыя
--------

Партыя ўзнікла ў 1989 годзе ў разгар «аксамітавай рэвалюцыі» ў Чэхаславакіі. Устаноўчы сход адбыўся 19 мая 1990 года ў Жыліне. Сваімі ідэйнымі папярэднікамі СНП абвясцілі Глінкаву славацкую народную партыю, якая дзейнічала да Другой сусветнай вайны.

На парламенцкіх выбарах у чэрвені 1990 года партыя атрымала 13,94 % галасоў і 22 мандата з 150 у Славацкай Нацыянальнай Радзе, а таксама атрымала прадстаўніцтва на агульначэхаславацкім узроўні ў Палаце нацыянальнасцей (11,44 % галасоў ад Славакіі і 9 месцаў з 75) і Народнай палаце (10,96 % галасоў ад Славакіі і 6 месцаў з 200). У 1992 годзе СНП некалькі паменшыла сваё прадстаўніцтва ў заканадаўчых органах (7,93 % і 15; 9,35 % і 9; 9,93 % і 6 адпаведна). У 1992—1998 з невялікім перапынкам у 1994 годзе СНП падтрымлівала прэм’ер-міністра Уладзіміра Мечыяра.

У 2001 годзе ад СНП аддзялілася частка членаў, якія назваліся Сапраўднай славацкай нацыянальнай партыяй (славацк.: Pravá slovenská národná strana, PSNS). У 2005 абедзве часткі аб’ядналіся зноў.

На парламенцкіх выбарах 2002 года СНП не здолела пераадолець пяціпрацэнтны бар’ер, а ў 2004 годзе не здолела правесці сваіх кандыдатаў на выбарах у Еўрапарламент. Аднак ужо на выбарах 2006 года СНП дамаглася значнага поспеху, атрымаўшы 11,73 % галасоў і 20 месцаў у парламенце. Акрамя таго, пасля выбараў СНП увайшла ў кааліцыю з левацэнтрысцкай партыяй Курс — сацыяльная дэмакратыя і Рухам за дэмакратычную Славакію.

З 2006 па 2010 год партыя размяшчала 18 месцамі ў Нацыянальнай Радзе Славакіі, а таксама кантралюе тры міністэрскія партфелі — адукацыі, экалогіі і рэгіянальнага развіцця. У Еўрапарламенце па выніках выбараў 2009 года партыя мае аднаго дэпутата (ім з’яўляецца Яраслаў Пашка). На парламенцкіх выбарах 2010 года партыя ледзь пераадолела пяціпрацэнтны бар’ер, атрымаўшы 128 490 (5,07 %) галасоў і 9 мандатаў. На парламенцкіх выбарах 2012 года партыя атрымала 4,55 % галасоў і 0 месцаў у парламенце.

### Вынікі на выбарах

| Год выбараў | Выбары ў | Галасоў, % | Атрымана мандатаў | Месца на выбарах | Статус |
| --- | --- | --- | --- | --- | --- |
| 1990 | Нацыянальная Рада Славакіі | 13,94% | 22 | трэцяе | Апазіцыя |
| 1992 | Нацыянальная Рада Славакіі | 7,93% | 15 | чацвёртае | Кааліцыя з HZDS |
| 1994 | Нацыянальная Рада Славакіі | 5,40% | 9 | сёмае | Кааліцыя з Курсам — сацыяльнаяй дэмакратыяй і Саюзам працоўных Славакіі |
| 1998 | Нацыянальная Рада Славакіі | 9,07% | 14 | пятае | Апазіцыя |
| 2002 | Нацыянальная Рада Славакіі | 3,32% | 0 | дзявятае | Няўдзел |
| 2004\* | Еўрапейскі парламент | 2,01% | 0 | дзявятае | Няўдзел |
| 2006 | Нацыянальная Рада Славакіі | 11,73% | 20 | трэцяе | Кааліцыя з Курсам — сацыяльнаяй дэмакратыяй і Рухам за дэмакратычную Славакію |
| 2009 | Еўрапейскі парламент | 5,55% | 1 | шостае | Удзел у фракцыі EFD |
| 2010 | Нацыянальная Рада Славакіі | 5,07% | 9 | шостае | Апазіцыя |
| 2012 | Нацыянальная Рада Славакіі | 4,55% | 0 | сёмае | Няўдзел |

Дзейнасць
---------

Славацкая нацыянальная партыя прытрымліваецца ідэй заснавальнікаў гістарычнай аднайменнай партыі (1871—1938), нацыянальных, хрысціянскіх і сацыяльных прынцыпаў і кірыла-мятодаўскай традыцыі.

Лідар партыі у 2003—2012 гадах Ян Слота прыцягваўся да судовай адказнасці за ўдзел у шэрагу правапарушэнняў (падпал, аўтамабільны крадзеж, злачынны напад). Славацкі тэлеканал «Markíza» прывёў дакументы аб крымінальным мінулым Слоты, што і пацягнула за сабой судовы працэс, дзе партыйны лідар прызнаў свой удзел у злачынствах і нават заявіў, што ганарыцца тым, што збіў этнічнага венгра. Партыя вядомая сваімі ксенафобскімі, антывенгерскімі і антыцыганскімі выступленнямі, а таксама кампаніяй за рэабілітацыю прафашысцкага прэзідэнта Ёзефа Цісы.

Зноскі
------

1. ↑  Пра партыю (славацк.)
2. ↑  Спіс дэпутатаў Нацыянальнай Рады па партыях  (славацк.)
3. ↑  Slota megvert egy magyart **(нявызн.)**.  Fn.hu. Праверана 10 студзеня 2011.

Спасылкі
--------

* Афіцыйны сайт партыі  (славацк.)
* Рэестр партый Міністэрства ўнутраных спраў Славакіі
* Алег Неменскі — крайне правыя ў Цэнтральнай Еўропе: новае абуджэнне

| Партыі-ўдзельнікі фракцыі Еўрапарламента «Еўропа за свабоду і дэмакратыю» |
| --- |
| 
Вялікабрытанія Партыя незалежнасці Злучанага Каралеўства **·**  Грэцыя Народны праваслаўны заклік **·**  Данія Дацкая народная партыя **·**  Італія Ліга Поўначы **·**  Літва Парадак і справядлівасць **·**  Нідэрланды Рэфармісцкая партыя **·**  Славакія Славацкая нацыянальная партыя **·**  Фінляндыя Сапраўдныя фіны **·**  Францыя Рух за Францыю
 |

| ⛭Славакія Палітычныя партыі Славакіі |
| --- |
| Сучасныя партыі | 
* Курс — сацыяльная дэмакратыя (83 месцы з 150 у нацыянальным парламенце — 5 месцаў з 13 у Еўрапарламенце)
* Хрысціянска-дэмакратычны рух (16 — 2)
* Звычайныя людзі (16 — 0)
* Мост (13 — 0)
* Славацкі дэмакратычны і хрысціянскі саюз — Дэмакратычная партыя (11 — 2)
* Свабода і салідарнасць (11 — 0)
* Славацкая нацыянальная партыя (0 — 1)
* Партыя венгерскай кааліцыі (0 — 2)
* Народная партыя — Рух за дэмакратычную Славакію (0 — 1)
* Кансерватыўныя дэмакраты Славакіі (0 — 0)
* Камуністычная партыя Славакіі (0 — 0)

 |
| Гістарычныя партыі | 
* Славацкая нацыянальная партыя
* Глінкава славацкая народная партыя
* Камуністычная партыя Чэхаславакіі
* Грамадскасць супраць гвалту

 |